LIETUVOS RESPUBLIKOS SOCIALINĖS APSAUGOS IR DARBO MINISTRAS

Į S A K Y M A S

DĖL SOCIALINĖS APSAUGOS IR DARBO MINISTRO 1999 M. GRUODŽIO 29 D. ĮSAKYMO NR. 108 „DĖL SOCIALINĖS APSAUGOS IR DARBO MINISTERIJOS REGULIAVIMO SRITYJE TAIKOMŲ POĮSTATYMINIŲ NORMINIŲ TEISĖS AKTŲ, PRIIMTŲ IKI 1990 M. KOVO 11 D. IR KURIŲ GALIOJIMAS LAIKINAI PRATĘSIAMAS, SĄRAŠO PATVIRTINIMO“ DALINIO PAKEITIMO

2001 m. sausio 12 d. Nr. 11

Vilnius

Vykdydama Lietuvos Respublikos Vyriausybės 1999 m. gruodžio 20 d. nutarimo Nr. 1439 „Dėl poįstatyminių norminių teisės aktų, priimtų iki 1990 m. kovo 11 d., galiojimo pratęsimo tvarkos“ (Žin., 1999, Nr. 108-3153) 1.5 punktą ir atsižvelgdama į tai, kad socialinės apsaugos ir darbo ministro 2000 m. gruodžio 27 d. įsakymu Nr. 110 „Dėl darbuotojų, dirbančių sprogioje aplinkoje, saugos nuostatų patvirtinimo“ patvirtinti Darbuotojų, dirbančių potencialiai sprogioje aplinkoje, saugos nuostatai (Žin., 2000, Nr. 1-16); Lietuvos Respublikos vyriausiojo valstybinio darbo inspektoriaus patvirtintos Saugos ir sveikatos taisyklės statyboje DT 5-00 (2000 12 22 įsakymas Nr. 346), Chloro naudojimo saugos taisyklės DT 6-00 (2000 12 22 įsakymas Nr. 347), Cheminių medžiagų gamybos saugos taisyklės DT 7-00 (2000 12 28 įsakymas Nr. 348), Funikulierių saugaus naudojimo ir priežiūros taisyklės DT 10-00 (2000 12 28 įsakymas Nr. 349), Pasivažinėjimo atrakcionų įrengimo ir saugaus naudojimo taisyklės DT 9-00 (2000 12 28 įsakymas Nr. 350), Kėlimo kranų saugaus naudojimo ir priežiūros taisyklės DT 8-00 (2000 12 28 įsakymas Nr. 351), Laikinosios technologinių vamzdynų saugaus naudojimo taisyklės (2001 01 12 įsakymas Nr. 10), ir tai, kad vandens šildymo katilų ir garo katilų, kurių slėgis ne didesnis kaip 0,7 atm., įrengimo ir saugaus naudojimo reikalavimus pateikia jų gamintojai, bei tai, kad ūkio ministro 1999 m. rugsėjo 21 d. įsakymu Nr. 316 patvirtintos Saugos taisyklės eksploatuojant šilumos įrenginius (Žin., Nr. 80-2372), kurios įsigaliojo nuo 2000 01 01,

išbraukiu iš Socialinės apsaugos ir darbo ministerijos reguliavimo srityje taikomų poįstatyminių norminių teisės aktų, priimtų iki 1990 m. kovo 11 d., kurių galiojimas laikinai pratęsiamas, sąrašo, patvirtinto socialinės apsaugos ir darbo ministro 1999 12 29 įsakymu Nr. 108 „Dėl Socialinės apsaugos ir darbo ministerijos reguliavimo srityje taikomų poįstatyminių norminių teisės aktų, priimtų iki 1990 m. kovo 11 d. ir kurių galiojimas laikinai pratęsiamas, sąrašo patvirtinimo“ (Žin., 2000, Nr. 6-169), 1, 2, 3, 8, 10, 13, 18, 19, 22, 23, 24 ir 25 eilutes.

SOCIALINĖS APSAUGOS IR DARBO Ministrė	Vilija Blinkevičiūtė